Avatar (cinta)

**Avatar** ye una cinta de cine estausunidense de cine de ciencia-ficción de l'anyo 2009, dirichida por James Cameron y producida por James Cameron y Jon Landau con guión de James Cameron, protagonizada por Sam Worthington,Zoe Saldaña,Stephen Lang,Michelle Rodriguez y Sigourney Weaver.

A cinta ye ambientada a meyaus d'o sieglo 22 cuan os humans son colonizando Pandora, una exuberant luna habitable d' un chigant gasioso en o sistema estelar Alpha Centauri, pa extrayer o mineral clamau *unobtanium*,  un superconductor a temperatura ambient. A expansión d'a colonia menera menaza a existencia continuada d'una tribu local de Na'vi, una especie humanoide autoctona de Pandora. O titol d'a cinta se refiere a un cuerpo Na'vi disenyau cheneticament operado dende o cerebro d'un ser humán ubicau en una ubicación remota que se fa servir pa interactuar con os nativos de Pandora.

O desarrollo d'Avatar prencipió en 1994, cuan Cameron escribió un tractamiento de 80 pachinas pa la cinta. Se suposaba que a filmación haberba puesto dimpués d'a finalización d'a cinta Titanic de Cameron de 1997, pa un Estreno planificado en 1999; manimenos, seguntes Cameron, a tecnolochía necesaria encara no yera disponible pa aconseguir a suya visión d' a cinta. O treballo en o lenguache d' os sers extraterrestres d' a cinta prencipió en 2005, y Cameron prencipió a desarrollar o guión y l'universo ficticio en primerías de 2006. Avatar estió presupuestau oficialment en $ 237 millons. Atras estimacions sitúan o suyo costo entre $ 280 millons y $ 310 millons pa a producción y $ 150 millons pa a promoción. A cinta fazió un emplego extensivo de nuevas tecnicas de filmación de captura de movimiento y se lanzó pa visualización tradicional, visualización en 3D (utilizando os formatos RealD 3D, Dolby 3D, XpanD 3D y IMAX 3D) y pa experiencias "4D" en cines trigaus de Corea d'o Sud. A realización de cintas estereoscopicas se promocionó como un gran abanz en a tecnolochía cinematografica.

Avatar s'estrenó en Londres o 10 d'aviento de 2009 y estió lanzau en os Estaus Unius o 18 d' aviento con criticas positivas, y os criticos emponderoron os suyos innovadors efectos visuals. Mientres a suya carrera teatral, a cinta trencó cuantos récords de taquilla y se convirtió en a cinta mas taquillera en ixe inte, asinas como en os Estaus Unius y Canadá, superando a lo Titanic de Cameron, que i heba mantenido ixos récords mientres doce anyadas. Avatar siguió estando a cinta mas taquillera en tot o mundo mientres cuasi una decenio antis d'estar superada por  en 2019. Dica o día d'hue, Avatar sigue estando a segunda cinta mas taquillera de toz os tiempos cuan s'achusta l'inflación dimpués de Gone with the Wind con un total de mas de $ 3 mil millons. Tamién se convirtió en a primera cinta en replegar mas de $ 2 mil millons y a cinta mas vendida de 2010 en os Estaus Unius. Avatar estió nominada a nueu premios Oscar de l'Academia, incluindo Millor Cinta y Millor Director,  y ganó tres, por Millor Dirección d'Arte, Millor Fotografía y Millors Efectos Visuals. L'exito d' a cinta tamién levó a os fabricants de productos electronicos a lanzar televisors 3D  y fazió que as cintas 3D aumentasen a suya popularidat.

Dimpués de l'exito d' a cinta, Cameron sinyó con 20th Century Fox pa producir cuatro secuelas: Avatar 2 y Avatar 3 han completau a filmación prencipal y son programadas pa estar estrenadas o 16 d'aviento de 2022 y o 20 d'aviento de 2024, respectivament; Ye previsto que as secuelas posteriors se publiquen o 18 d'aviento de 2026 y o 22 d'aviento de 2028. Se aspera que tornen cuantos miembros d'o reparto, incluius Worthington, Saldaña, Lang y Weaver.

## Reparto
### Sers humans
*Sam Worthington como Jake Sully.
*Stephen Lang como Colonel Miles Quaritch.
*Sigourney Weaver como Dr. Grace Augustine.
*Michelle Rodriguez como Trudy Chacón.
*Giovanni Ribisi como Parker Selfridge.
*Joel David Moore como Dr. Norm Spellman.
*Dileep Rao como Dr. Max Patel.
### Na'vi
*Zoe Saldaña como Neytiri.
*CCH Pounder como Mo'at.
*Wes Studi como Eytukan.
*Laz Alonso como Tsu'tey.

## Se veiga tamién
* Cine en 2009.
* Cintas de 2009.

## Referencias

## Vinclos externos
*  ''Avatar'' en Internet Movie Database.